@s)..Governo dja divulga kuantu ki bu ten ki paga di taxa oras ki bu ba pidi ou ranova dokumento cabo-verdiano, kes li é taxa pa labanta novu passaporte eletroniku e novu Bilhete di Identidade ki gosi txoma “cartão de identificação nacional“(CNI).
-Pa novu Cartão Nacional de Identificação (CNI) ten ki pagadu 1.395 escudo, si bu pidi ku urgência ta passa ta custa 1.795 escudo.Si bu mandadu es karton na correio normal,si bu sta na CV bu ten ki paga inda mas 100 escudo, si bu sta na strangeru bu ta paga 200 escudo si bai na correio normal. Se for na correio urgente, ten ki pagadu 200 escudo si bu sta na CV e 300 escudo si bu sta fora di país.
Kenha ki ka mesti paga pa ten es cartão de identificação nacional é krianças menor di idade di 4 ti 7 anu, e alguen ku mas di 70 anu ki ka ten ninhum rendimento ou ki ses penson ka ta passa salário mínimo nacional.
-Sobre Passaporte electroniku
Passaporte electrónico, é um novu tipo di documento ki sta na fazedu na sigui mesmu tipo di passaportes ki sta fazedu gossi na txeu paízes di mundu, é um passaporte ku altu nível di segurança.Ten quatro tipo di passaporte electrónico: passaporte comum, passaporte diplomático, passaporte di serviço e passaporte temporário.Pa emitidu ou pa renova passaporte electrónico devi fazedu pagamento através di (DUC).Pa ba tra es passaporte ta custa 5.600 escudo. Pa tra ku urgência ta pagadu 6.000 escudo.Taxa pa bu mandadu passaporte na correio normal é de 200 escudo si bu sta na CV e si bu sta na strangeru é 500 escudo. Si for na correio ku urgência, preço ta subi, bu ta paga 600 escudo si bu sta na país e 900 escudo si bu sta fora país.
Governo justifica pamodi ki gosi sta kobradu es novus taxas si, es fla ma é pa suporta despesas na faze es documentos, e també pa manutenson di rede privativu di Estado, kes li é serviço di registos, notariado e identificason.
Si bu sta fora di Cabo Verde bu podi faze pididu di passaporte na consulado ou na embaixada di Cabo Verde na paiz undi ki bu sta vivi.
asemana
kea_Latn kea_Latn kea_Latn por_Latn kea_Latn kea_Latn kea_Latn kmb_Latn